ફિલ્મોમાં સફળતા બાબતે લકી રહેલી અાલિયા ભટ્ટની ફિલ્મ ‘ડિયર જિંદગી’ તાજેતરમાં રિલીઝ થઈ. અા ફિલ્મમાં અાલિયાની સપોર્ટ સિસ્ટમ ભલે શાહરુખ ખાન બન્યો હોય, પરંતુ રિયલ લાઈફમાં તેની નાની બહેન શા‌િહના અને અાલિયાનો પરિવાર તેના માટે સપોર્ટ સિસ્ટમ છે. અાલિયા કહે છે કે મારી બહેન શા‌િહના મને સૌથી વધુ સમજે છે. હું તેની સાથે કોઈ પણ બાબત શેર કરી શકું છું. તે અા ઇન્ડસ્ટ્રી સાથે સંકળાયેલી નથી. તેથી જ્યારે તે મારા કામ કે ફિલ્મો વિષે વાત કરે છે તો એકદમ ફેર કરે છે. તેના અાઇડિયા પણ એકદમ શુદ્ધ હોય છે. મારી માતા મારી દુનિયા છે અને મારા પિતા મારા માટે દુનિયાનો અરીસો છે. મારા માટે સૌથી મોટી સપોર્ટ સિસ્ટમ મારી નાની બહેન અને પરિવાર છે.